MT Il-Ġurnal Uffiċjali tal-Unjoni Ewropea C 143/23

Pubblikazzjoni ta’ applikazzjoni skont l-Artikolu 50(2)(a) tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel

(2015/C 143/14)

Din il-pubblikazzjoni tagħti d-dritt ta’ oppożizzjoni għall-applikazzjoni skont l-Artikolu 51 tar-Regolament (UE) Nru 1151/2012 tal-Parlament Ewropew u tal-Kunsill (1).

DOKUMENT UNIKU

“ΓΑΛΑΝΟ ΜΕΤΑΓΓΙΤΣΙΟΥ ΧΑΛΚΙΔΙΚΗΣ” (GALANO METAGGITSIOU CHALKIDIKIS)

Nru tal-KE: EL-PDO-0005-01027-7.8.2012

IĠP ( ) DPO ( X )

1. Isem

“Γαλανό Μεταγγιτσίου Χαλκιδικής” (Galano Metaggitsiou Chalkidikis)

2. Stat Membru jew pajjiż terz

Il-Greċja

3. Deskrizzjoni tal-prodott agrikolu jew tal-oġġett tal-ikel

3.1. Tip ta’ prodott

Klassi 1.5. Żjut u xaħmijiet (butir, marġerina, żejt, eċċ.)

3.2. Deskrizzjoni tal-prodott li għalih japplika l-isem f’(1)

Iż-żejt taż-żebbuġa straverġni “Galano Metaggitsiou Chalkidikis” hu prodott minn żewġ varjetajiet ta’ żebbuġa: is-Strongilolia (Galani, Prasinolia) u l-Hondrolia Halkidikis. Il-proporzjonijiet huma kif ġejjin: ta’ mill-inqas 90 % tas-Strongilolia (Galani, Prasinolia) u massimu ta’ 10 % tal-Hondrolia Halkidikis.

Il-“Galano Metaggitsiou Chalkidikis” għandu dawn il-karatteristiċi fiżiċi, kimiċi u organolettiċi li ġejjin:

Aċidità: sa massimu ta’ 0,60

Valur tal-perossidu: massimu 15

Κ232: massimu 2,35

Κ270: massimu 0,18

Xamgħat: massimu 110 mg/kg

Perċentwali tal-aċidi grassi insaturati: ugwali għal 84 % jew aktar

Perċentwali tal-aċidu olejku: minimu 73 %

Aċidu linoleniku: < 1,0 %

Aċidu linolejku: < 11 %

Kulur: aħdar b’laqtiet ta’ isfar għal isfar dehbi, imdardar immedjatament wara l-għasra mbagħad gradwalment jiċċara kompletament.

Karatteristiċi organolettiċi

Deskrittur Valur medju Difetti 0 Medjan tal-kontenut ta’ frott > 3 Medjan tal-qawwa tat-togħma > 3 Medjan tal-imrar < 2,5

3.3. Għalf (għall-prodotti li joriġinaw mill-annimali biss) u materja prima (għall-prodotti pproċessati biss)

—

3.4. Passi speċifiċi tal-produzzjoni li jridu jsiru fiż-żona ġeografika ddefinita

Iż-żejt taż-żebbuġa straverġni “Galano Metaggitsiou Chalkidikis” hu prodott minn varjetajiet ta’ żebbuġa li jitkabbru u jintgħasru biss fiż-żona ġeografika ddefinita.

3.5. Regoli speċifiċi dwar it-tqattigħ, it-taħkik, l-ippakkjar, eċċ. tal-prodott li l-isem reġistrat jirreferi għalih

Il-“Galano Metaggitsiou Chalkidikis” jiġi bbottiljat fiż-żona biex jiġi evitat ir-riskju li jiġi mittiefes u jitlef il-karatteristiċi speċifiċi tiegħu b’riżultat tat-trasport fi kwantità kbira.

Jittieħdu miżuri verament speċifiċi biex jiġi evitat kull deterjorament tal-prodott, jiġifieri:

1. Inizjalment il-prodott jinħażen f’tankijiet tal-azzar inossidabbli u nnumerati fl-imħażen tal-produtturi li jafu kif l-ossiġnu u d-dawl jistgħu jaffettwaw iż-żejt matul il-ħażna.

2. It-tankijet jiġu ssiġillati b’xama’ tas-siġilli bil-kelma “κυανούν” (blu) u jiġu ssiġillati mill-ġdid meta tank ma jitbattalx kompletament, biex jiġi żgurat il-kontroll tal-prodott.

3. Jista’ jkun li l-prodott ma jiġix dekantat jew trasportat fi kwantità kbira barra miż-żona ġeografika ddefinita tal-produzzjoni sabiex jitnaqqas għal minimu ż-żmien ta’ kuntatt bejn ix-xaħam u l-ossiġnu fl-interfaċċja ta’ bejn l-arja u ż-żejt, jew fit-tank tat-trasport jew matul l-imballaġġ

4. Jista’ jkun li l-prodott ma jiġix trasportat barra miż-żona ġeografika ddefinita tal-produzzjoni f’tankijiet jew kontejners trasparenti sabiex jiġi evitat li jkun espost għad-dawl dirett tax-xema’ li tista’ tikkawża fotossidazzjoni.

5. Il-fliexken jiġu ssiġillati b’xama’ tas-siġilli, li l-kompożizzjoni tagħha tvarja minn lott għall-ieħor (proporzjonijiet tal-komponenti tax-xama’ tas-siġilli, il-metodu tal-kontejners tas-siġill), sabiex ma jkun hemm l-ebda possibilità li l-prodott jiġi ffalsifikat (għalhekk il-kontroll jiġi ffaċilitat) u tiġi żgurata t-traċċabilità tiegħu.

Il-prodott jiġi mballaġġat f’kontejners mhux trasparenti magħmulin mill-materjal tal-ħġieġ, il-metall jew iċ-ċeramika xieraq, għall-użu mal-ikel, jew kull materjal ieħor inerti sakemm dan ma jaffettwawx il-kontenut u sakemm ikun jissodisfa r-rekwiżiti kummerċjali u/jew legali tal-pajjiżi li fihom jiġi kummerċjalizzat.

3.6. Regoli speċifiċi dwar it-tikkettar tal-prodott li l-isem reġistrat jirreferi għalih

It-tikkettar, barra li jissodisfa r-rekwiżiti tal-leġiżlazzjoni tal-Unjoni Ewropea, għandu jinkludi wieħed minn dawn il-logos li ġejjin:

Il-kodiċi tal-produttur għandu jidher fuq il-flixkun u kull flixkun jiġi nnumerat sabiex il-konsumatur ikollu informazzjoni aktar speċifika u preċiża.

4. Deskrizzjoni fil-qosor taż-żona ġeografika

Iż-żona ġeografika fejn jiġi prodott il-“Galano Metaggitsiou Chalkidikis” hija ddefinita bil-fruntieri amministrattivi ta’ Metaggitsi fil-Muniċipalità ta’ Sithonia.

5. Rabta maż-żona ġeografika

5.1. Speċifiċità taż-żona ġeografika

L-ispeċifità taż-żona ġeografika ġejja mill-fatt li hi magħluqa bi xmara fil-Punent, bil-baħar fil-Lvant, u bl-għoljiet fit-Tramuntana u n-Nofsinhar.

Dwar ir-riżalt fil-biċċa art li tikkostitwixxi ħafna miż-żona (1 820 ha), normalment il-gradjenti huma 1-15 % u fiż-żona ta’ madwarha hemm gradjenti akbar li jistgħu jkunu aktar minn 60 %. Għalhekk il-biċċa l-kbira tar-raba’ hu mdawwar bl-għoljiet. Dan jifforma baċir magħluq, li hu protett mill-irjieħ umdi tal-Lvant imma fl-istess ħin iżomm it-temperaturi baxxi. It-temperatura medja matul l-aktar xahar kiesaħ hi 2,5 °C u t-temperatura medja matul l-aktar sħun hi 22,5 °C. Ikun hemm ukoll ġlata bikrija prinċipalment dovuta għall-kumbinazzjoni tal-klima u r-riżalt.

Il-klima hi Mediterranja. Madankollu, għandha wkoll karatteristiċi ta’ klima kontinentali b’influwenza Mediterranja u l-preċipitazzjoni mhix abbundanti b’mod speċjali, b’xita annwali medja li tvarja minn 505 mm għall-altitudnijiet baxxi għal 662 mm għall-altitudnijiet ogħla. Il-perjodu Ġunju-Settembru jitqies bħala l-aktar xott b’xita bejn 119 u 169 mm u l-inqas xita tkun f’Settembru (bejn 20 mm u 29 mm). L-imsaġar taż-żebbuġ ta’ Metaggitsi Halkidikis jinżergħu f’ħamrija ta’ oriġini Paleożojka fiż-żona tal-Vertiskos, iffurmata minn gness majka u bijotika, granit, skist, kwarzit, dijorite u feldspar, li hi moderatament aċiduża, b’valuri baxxi ta’ pH (5 u 6), filwaqt l-imsaġar l-oħra taż-żebbuġ fil-Prefettura ta’ Halkidiki jinżergħu f’ħamrija alkalina bil-ġir b’pH ta’ 7 jew aktar. Mil-lat mekkaniku, il-ħamrija għandha tessatura bejn ħafifa u medja u għandha livelli għoljin ta’ umdità, hi ventilata tajjeb, hi moderatament permeabbli, b’inskular tajjeb, il-migrazzjoni tal-ilma u s-soluzzjonijiet tal-ħamrija hi waħda faċli, u għandha ħafna fosforu.

Barra minn hekk l-imsaġar taż-żebbuġ ta’ Metaggitsi Halkidikis huma magħmula minn tal-inqas 90 % tal-varjetà taż-żebbuġ tas-Strongilolia (Galani, Prasinolia), li hi stabbilita sew fiż-żona ġeografika ddefinita dovuta għall-ħamrija speċifika u l-kondizzjonijiet klimatiċi prevalenti hemmhekk, massimu ta’ 10 % mill-varjetà tal-Hondrolia Halkidikis. Il-preżenza dominanti tal-varjetà tas-Strongilolia fiż-żona hi minħabba l-attività mikroklimatika u umana li litteralment sawru r-raba’, fejn l-aċidità tal-ħamrija titnaqqas permezz ta’ demel organiku u ekoloġiku u l-ħruxija tal-ħamrija permezz tat-tagħżiq manwali.

Is-Strongilolia hija żebbuġa kbira. Il-frotta għandha forma tonda ovali, mingħajr beżżula u timmatura f’Novembru. Il-frott jinħasad kmieni, meta l-frotta tkun ħadra fil-vjola, u mbagħad issir l-ewwel għasra f’temperatura baxxa (it-taħlita taż-żebbuġ magħsur ma għandhiex tisħon aktar minn 27 °C). Il-piż ivarja bejn 2,6 u 7,5 grammi u nofs (medja ta’ 4,6) u l-kontenut taż-żejt hu 16 %. Is-Strongilolia tintuża kemm biex jiġi prodott iż-żebbuġ tal-mejda kif ukoll iż-żejt taż-żebbuġa u tiddistingwi ruħha bil-frott u l-weraq tagħha.

Il-Hondrolia Halkidikis hija żebbuġa bl-għadma bi proporzjon ta’ 7-10:1. Mill-Hondrolia Halkidikis jiġi prodott kemm iż-żebbuġ tal-mejda kif ukoll iż-żejt taż-żebbuġa u tiddistingwi ruħha bil-frott u l-weraq tagħha.

5.2. Speċifiċità tal-prodott

Il-“Galano Metaggitsiou Chalkidikis” għandu l-karatteristiċi li ġejjin:

— ta’ mill-inqas 90 % taż-żejt jiġi mill-varjetà tas-Strongilolia (Galani, Prasinolia).

— b’kontenut għoli tal-aċidu olejku (ta’ mill-inqas 73 %)

— il-prevalenza tal-aċidi grassi insaturati (daqs 84 % jew aktar) imqabbla ma’ oħrajn saturati

— perċentwali baxx tal-aċidu linoleniku (anqas minn 1,0 %) u l-aċidu linolejku (anqas minn 11 %)

— it-togħma medja tal-frott, b’valur medjan > 3, il-qawwa medja tat-togħma, b’valur medjan > 3, u l-imrar bejn baxx u medju, b’valur medjan < 2,5. Il-“Galano Metaggitsiou Chalkidikis” jista’ jiġi deskritt bħala żejt mhux qawwi peress li l-valur tal-imrar tiegħu normalment hu < 2.

Il-“Galano Metaggitsiou Chalkidikis” hu prodott minn żebbuġ li jinħasad kmieni - il-ħsad jibda f’Ottubru - meta l-frotta tkun ħadra fil-vjola, u mbagħad issir l-ewwel għasra f’temperatura baxxa (it-taħlita taż-żebbuġ magħsur ma għandhiex tisħon aktar minn 27 °C).

5.3. Rabta kawżali bejn iż-żona ġeografika u l-kwalità jew il-karatteristiċi tal-prodott (għal DPO) jew il-kwalità, ir-reputazzjoni jew karatteristiċi oħra speċifiċi tal-prodott (għal IĠP)

Il-“Galano Metaggitsiou Chalkidikis” hu kkaratterizzat mill-preżenza tal-varjetà tas-Strongilolia (Galani jew Prasinolia) li titkabbar kummerċjalment fiż-żona ġeografika u kważi mkien ieħor. Il-varjetà hi stabbilita sew fiż-żona u tgħodd għal kważi s-siġar kollha tagħha taż-żebbuġ, 90 % taż-żebbuġ kollu mkabbar. Il-preżenza dominanti ta’ din il-varjetà fiż-żona hi minħabba l-attività umana u mikroklimatika (nixfa, temp xott, ġlata bikrija, temperaturi baxxi, valuri baxxi ta’ pH tal-ħamrija, riżalt) li literalment sawru r-raba’, fejn l-aċidità tal-ħamrija titnaqqas permezz ta’ demel organiku u ekoloġiku u l-ħruxija tal-ħamrija permezz tat-tagħżiq manwali. Dawn il-kundizzjonijiet klimatiċi u tal-ħamrija jipproduċu konċentrazzjoni akbar tal-aċidu olejku (73 %) u konċentrazzjonijiet iżgħar tal-aċidu linoleniku (anqas minn 1,0 %) u l-aċidu linolejku (anqas minn 11 %) biex b’hekk iż-żejt taż-żebbuġa “Galano Metaggitsiou Chalkidikis” jikseb stabbilità ta’ ossidazzjoni akbar.

Il-karatteristiċi pożittivi taż-żejt taż-żebbuġ “Galano Metaggitsiou Chalkidikis” huma dovuti wkoll għall-kontenut għoli tal-fosforu tal-ħamrija. Barra minn hekk, iż-żejt taż-żebbuġa straverġni “Galano Metaggitsiou Chalkidikis” għandu aroma taż-żebbuġ friska, distinta u tal-frott minħabba l-ammont baxx ta’ xita, li jipproduċi aromi bbilanċjati, ħsad kmieni, li jagħti żejt b’aroma intensa u l-metodu tal-għasra użat (l-ewwel għasra b’temperatura baxxa) li ma tagħmilx ħsara jew teqred il-komponenti aromatiċi taż-żejt.

Referenza għall-pubblikazzjoni tal-ispeċifikazzjoni

(it-tieni subparagrafu tal-Artikolu 6(1) ta’ dan ir-Regolament)

http://www.minagric.gr/images/stories/docs/agrotis/POP-PGE/Galano_Metaggitsiou_Xalkidikis_300714.pdf

(1) ĠU L 343, 14.12.2012, p. 1.